Datum: 04.02.2026

**VSEM PONUDNIKOM SERVISNIH STORITEV**

**Zadeva: Evidenčni postopek - Povabilo k oddaji ponudbe za servisiranje občinskih vozil**

Spoštovani! Obveščamo vas, da je Občina Hoče-Slivnica pristopila k evidenčnemu postopku zbiranja ponudb za servisiranje vozil občine Hoče-Slivnica, za obdobje enega leta in sicer od 1.3.2026 dalje. Predmet povabila je izvajanje storitev rednega in izrednega servisiranja občinskih vozil, ki vključuje zlasti redne servisne preglede, mehanska in elektronska popravila, diagnostiko napak, menjavo obrabnih delov, druge nujne storitve po potrebi naročnika. Občina razpolaga s 6 vozili. Natančen seznam vozil je opredeljen v prilogi. Ponudbe bodo ocenjene na podlagi cene normne ure, cene pogostih servisnih storitev vsakega vozila (mali in veliki servis), odzivnega časa, popusta na material.

V kolikor ste pripravljeni sodelovati z našo občino, vas prosimo, da nam posredujete ponudbo, ki bo zajemala vse postavke iz popisa ter morebitne popuste, v skladu s priloženim obrazcem.

Prosimo vas tudi, da vse postavke združite v eno informativno ponudbo.

Upoštevali bomo ponudbe, ki bodo na občino prispele do 25.2.2026 do 12. ure.

Za vse informacije in dodatna pojasnila smo vam na voljo na telefon št. 02/616 53 13 ali na e-mail zan.krivec@hoce-slivnica.si, Žan Krivec – vodja Režijskega obrata.

Občina bo sklenila letno naročilnico s ponudnikom, ki bo ponudil najugodnejšo ponudbo.

S spoštovanjem vas lepo pozdravljamo.

Pripravil:

**Vodja Režijskega obrata**

Žan KRIVEC

Priloga:

• Obrazci – popis občinskih vozil

Poslati:

• Elektronska objava na spletni strani Občine Hoče-Slivnic